recursal/SuperWikiNEXT-32B huggingface dataset:
**" Matla’ us-sa’dayn va majma’ ul-bahrayn"** ("Ikki saodatli yulduzning chiqish joyi va ikki azim daryoning qo‘shilish yeri") nomli yirik tarixiy asar muallifi yirik tarixchi olim Abdurazzoq Samarqandiydir. 

Uning to‘liq ismi Kamoluddin Abdurazzoq ibn Jaloluddin is’hoq Samarqandiy (1413—1482) bo‘lib, Hirotdagi badavlat va nufuzli xonadonlarning biriga mansubdir. Abdurazzoq Samarqandiy yirik tarixchi olim sifatida ham nom qoldirdi. U O‘rta Osiyoning XIV—XV asrlardagi ijtimoiy-iqtisodiy va madaniy hayotidan, shuningdek, Temuriylar davlatining qoʻshni mamlakatlar Hindiston, Xitoy va boshqalar bilan iqtisodiy, siyosiy va madaniy aloqalari tarixidan bahs yurituvchi "Matla’us-sa’dayn va majma’ ul-bahrayn" deb ataluvchi asari bilan mashhur bo‘ldi. Kitob 1467—1470-yillar orasida yakunlangan.
"Matla’ us-sa’dayn" ikki qism — daftardan iborat: 1) Elxon Abu Sa’id (1316—1335) davridan to Amir Temurning vafoti va Xalil Sultonning Samarqand taxtiga o'tirishigacha, ya’ni 1405-yilgacha boʻlgan davrtarixi va 2) Shohruhning 1405-yili Hirotda Temuriylar imperiyasining oliy hukmdori deb e’lon qilinishidan to Temuriy Abu Sa’idning 1469-yili oldirilishigacha bo‘lgan tarixi.

Adabiyotlar
-----------

* Madraimov, Abdumajid. Manbashunoslik: Bakalavriatning tarix yo'nalishi talabalari uchun darslik. A. Madraimov, G. Fuzailova. Т.: O'zbekiston faylasuflari milliy jamiyati nashriyoti, 2008.
**Matrap** — bedana va boshqa yovvoyi parrandalarni ovlash uchun ishlatiladigan an-jom. Uzun dasta (2,5–3 m atrofida) va uning uchiga oʻrnatiladigan toʻr xaltali chambarak (diametri 1 — 1,5 m) dan iborat. Dasta, odatda, tol daraxtidan, chambarak tut daraxti novdasidan, toʻr xalta esa bakuvvat paxta ip yoki kapron ipdan tayyorlanadi. Toʻr xaltaning koʻzi ovlanadigan parranda chiqib keta olmaydigan kattalikda boʻladi. Parranda oʻtloqdan uchganida M. bilan ilib olinadi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Gilkorlik** — hunarmandlik turi; maxsus qorishmalar tayyorlash va uning yordamida tosh (marmar, harsang va b.), gʻisht terish, oʻyma, boʻyama naqsh ishlash sanʼati; shu soha bilan shugʻullanadigan usta gilkor deb ataladi. Gilkor ustalar qurilish ishi, qorishma tayyorlash, suvash, naqsh ishlash boʻyicha ixtisoslashadi. Qorishma (tarkibi unutilgan) devor yuzasiga surtilib, soʻng shu yuzaga naqsh oʻyib ishlanadi va boʻyaladi. Bu meʼmoriy bezak ganch oʻymakorligi va naqqoshligiga yaqin (qarang Ganchkorlik, Naqqoshlik). Eng rivojlangan davri 10— 12-asrlarga toʻgʻri keladi. Afrosiyob (10-asr), Termiz shohlarining saroy harobalari (11 — 12-asrlar), Oʻzgandagi Shimoliy maqbara (12-asr), temuriylar davrida yaratilgan meʼmoriy yodgorliklar va b. da ganchkori yassi boʻrtma tasvirlar, naqshlar mahorat bilan ishlangan, ganchni oʻyib ajoyib naqshli panjaralar yasalgan. G. Oʻrta Osiyo, Hindiston, Xitoy, Yaponiya va b. Sharq mamlakatlarida rivojlangan, xilmaxil uslub va anʼanalari vujudga kelgan.

Gilkor ustalar eng yaxshi anʼanalarni oʻzlashtirgan holda ularni zamon talablariga moslab ijodiy rivojlantirmoqda.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
GELVESIY (Helvetius) Klod Adrian (1715.31.1-Parij-1771.25.1) — fransuz faylasufi, psixologi. G. fikricha, olam moddiy, vaqt va fazoda cheksiz, doimiy harakatda; tafakkur va sezgi materiyaning xossasidir. Insonning ongi va ehtirosini ijtimoiy rivojlanishning asosiy harakatlantiruvchi kuchi deb hisobladi. G. bilish nazariyasida agnostitsizmta qarshi, materialistik sensualizm tarafdori. U xotiranm bilishning ikkinchi quroli, tafakkur sezgilarimiz yigʻindisi, deb taʼkidladi. G. xudoning mavjudligi, olamning yaratilganligi, jonning abadiyligi gʻoyalarini tanqid qildi. G. ijtimoiy muhit deganda siyosiy hayotni, qonunchilikni tushungan. Ijtimoiy hayot yuridik qonunlarga bogʻliq deb, tenglikni kishilarning qonun oldidagi tengligi maʼnosida talqin etgan. U umumiy tenglikni inkor etgan. G. kishilarning intellektual va axloqiy qiyofasini shakllantirishda muhitning hal qiluvchi ahamiyatini koʻrsatgan. U etikada diniy va spiritualistik qarashlarni tanqid qilib, axloqiy tasavvurlarning tajribaviy kelib chiqishi, ularning individ manfaatlari bilan shartlanganligini isbotladi. G. 18-asr oxiridagi fransuz burjua inqilobini gʻoyaviy tayyorlashda muhim oʻrin tutdi. Asarlari: "Aql toʻgʻrisida" (1758), "Inson toʻgʻrisida, uning aqliy qobiliyatlari hamda tarbiyasi haqida" (1772, vafotidan keyin).

Adabiyotlar
-----------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

 

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
**Matpano Xudoyberganov** (taxallusi Suxanvar; 1888, Xiva — 1960, Urganch) — xonanda (lirik tenor), sozanda (tanbur, dutor), maqomchi, shoir. Sozandalikni, xalq musiqasi va Xorazm maqomlarini otasi Xudoybergan muhrkan va Matyoqub Xarrashovsap oʻrgangan. Sozchilar uyushmasi ansambli (192532), Urganch teatra (193234), Milliy estrada (1934—40)da sozanda va xonanda, maqomchilar ansambli rahbari (1942—47). Xorazm maqomlari va suvora yoʻllarining mohir ijrochisi sifatida tanilgan. Xudoyberganovning keng ovoz diapazoniga asoslangan nafis xonandalik uslubi shogirdlari Boltayev, K.Otaniyozov, N.Yusupovalar ijrochiligida oʻz aksini topgan. Xudoyberganovning rahbarligi va nazorati ostida Sanʼatshunoslik institutida Xorazm maqomlarining ashula yoʻllari (H. Boltayevdan Buzruk, K. Otaniyozov, K. Ismoilovlardan Rost, Navo, Dugoh, Segoh) magnit lentasiga yozib olingan (1949—52). Shogirdi M.Yusupov Xudoyberganovdan oʻrgangan Xorazm maqomlarini toʻla notaga olgan va nashr ettirgan ("Oʻzbek xalq musiqasi", 6j. 1958; "Xorazm maqomlari", 1—3 j. 1980—87). X.ning yozgan gʻazallari Nasrulloyi, Nasri Rost kabi makom va anʼanaviy suvora turkumidagi kuylarda aytyladi.

Manbalar
--------

1. ↑  "Xudoyberganov Matpano" *OʻzME*. X-harfi Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Gelmintozoonozlar** - tabiiy sharoitda qoʻzgʻatuvchisi odamlarda va hayvonlarda parazitlik qilib yashovchi gelmintoz kasalliklar guruhi. G. atamasi J929 yilda rus olimlari K. I. Skryabin va R. S. Shulsar tomonidan fanga kiritilgan.

G. ikki guruhga boʻlinadi. Birinchi guruhga tarixiy taraqqiyot (filogenez) jarayonida faqat hayvonlar organizmiga moslashgan G. qoʻzgʻatuvchilari kiradi. Odam bu qoʻzgʻatuvchilar uchun fakultativ xoʻjayin boʻlishi mumkin. Bu guruxga fassiolyoz, dikrotselioz, senuroz, sistitserkoz, dipilidioz, trixinellyoz va b. kasalliklar misol boʻladi. Birinchi guruh gelmintozlarga odam tanasiga joylashib, uning organizmini maʼlum patologik oʻzgarishlarga olib kelib, ammo oʻzi jinsiy voyaga yetmaydigan gelmintlarni ham kiritish mumkin. Mas, itlarning unsinarioz kasalligi qoʻzgʻatuvchisining lichinkasi, sut emizuvchi va kushlarning shistosomatit lichinkalari odam terisi orqali oʻtib, dermatitni paydo qiladi.

Ikkinchi guruhga qoʻzgʻatuvchisining biologik rivojlanishida odam ishtiroki shart boʻlgan G. kiradi. Mas: teniidoz, teniarinxoz kabilar. Teniarinxoz Oʻzbekistonda Xorazm, Buxoro, Samarqand viloyatlari, Qoraqalpogʻiston Respublikasi aholisi oʻrtasida uchraydi (piyoz va garmdori qoʻshilgan xom qiyma goʻshti — "ijjan" isteʼmol kilinishi uning asosiy sababidir).

G. bilan zararlanishda epizootologik va epidemiologik jarayonlarning bir necha holatlari farq qilinadi: a) odam va hayvonlar gelmintlar uchun asosiy xoʻjayin hisoblanadi (mas, opistorxoz, shistosomoz, fassiolyoz, difillobotrioz, dipilidioz). Bunday holatda odam va hayvonlar bir-biriga kasallikni yuqtirmaydi; ular invaziya manbai boʻlib, boshqa biror oraliq yoki qoʻshimcha xoʻjayin hisoblanadi; b) odam asosiy xoʻjayin, hayvonlar — oraliq xoʻjayin boʻladi (mas, teniarinxoz va teniozlarda qoramollar va choʻchqalardan kasalliklar odamlarga yuqadi; v) baʼzi bir tur hayvonlar asosiy xoʻjayin boʻlib, odam oraliq xoʻjayin vazifasini oʻtaydi (mas, exinokokkoz); g) odam va hayvonlar bitta tur gelmint uchun bir vaqtning oʻzida ham asosiy xoʻjayin, ham oraliq xoʻjayin boʻlishi mumkin (mas, trixinellyoz).

Goʻsht mahsulotlarini veterinariya-sanitariya nazoratidan oʻtkazish, aholining umumiy va sanitariya madaniyati darajasini oshirish, yaylovlar va hayvonlar suv ichadigan joylarning kasallik qoʻzgʻatuvchisining tuxum va lichinkalari bilan ifloslanishiga yoʻl qoʻymaslik, tabiiy-geografik sharoit va b.ni yaxshilash G.ga qarshi kurash va ularni yoʻqotishda katta ahamiyatga ega. Jaloliddin Azimov, Erkinjon Shakarboyev.

Adabiyotlar
-----------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

 

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
**Mato** — sigir yoki echki sutidan tuzsiz tayyorlanadigan yangi pishloqli katalon taomidir. Odatda anʼanaviy va ramziy katalon deserti sifatida asal bilan birga tayyorlandi. Ispan artishoki yoki limon sharbati tvorog uchun sut kislotasi boshlangʻich sifatida ishlatiladi.

Tavsif va kelib chiqishi
------------------------

Mato zardobli pishloq Maestrasgo, Ports de Beceit va Janubiy Terres de l’Ebre da brull deb nomlanuvchi yangi pishloqlarning sanoat boʻlmagan navlariga oʻxshaydi; Andorra, Pallars, Menorka, Mayorka va Oksitaniyaning bir qismida Brossat; shuningdek, Korsikadagi brokkio. Bundan tashqari, italyan ricotta kabi boshqa turdagi tvorogga oʻxshashliklar mavjud. Kataloniya kremi, blancmange va sutli mato Pedralbes kabi shirinliklar bilan adashtirmaslik kerak.

Matolari bilan eng mashhurlari Montserrat yaqinidagi Ullastrel va Marganel kabi qishloqlardir.

Mato XIV-asrda Kataloniya *taomnomasi Llibre de Sent Sovída*, shuningdek, mahalliy Rojdestvo qoʻshigʻi *El Noi de la Mare* da eslatib oʻtilgan. Mato oʻrta asrlarda turli qoʻshimchalarsiz yoki apelsin guli bilan bezatilganida juda mashhur edi.

Manbalar
--------

1. ↑  La fabricació industrial del formatge — XTEC
2. ↑  Dolors Ponsati, Ramon Clotet i Ballús, Josep Mestres, *La problemàtica dels formatges de xerigot a Catalunya: brossat, mató, recuit.* In Quaderns agraris, 25 December 1999
3. ↑  El Parlar Catinenc
4. ↑  Brossat — Andorra
5. ↑  Mató de Montserrat
6. ↑  Vicent Canet. *Mató, un producte típic català.* In La Vanguardia, 16 April 2006

Havolalar
---------

* Рецепт мато
* Десерты на основе мато Wayback Machine saytida arxivlandi (2020-12-31).
**Geliotsentrik sistema** - Quyosh sistemasining tuzilishi haqidagi tasavvur; unga koʻra, Kuyosh markaziy jism bulib, boshqa sayyoralar, shu jumladan Yer ham Quyosh atrofida va oʻz oʻqi atrofida aylanib turadi. Bu taʼlimotni polyak olimi N. Kopernik yaratdi. Mil. av. 4-asrda yunon faylasufi Geraklit Yer shar shaklida, u oʻz oʻqi atrofida aylanadi, yulduzlar esa qoʻzgʻalmas, deb aytgan. U Merkuriy va Venera Quyosh atrofida aylanib, Quyosh bilan birga Yer atrofida harakatlanadi, deb uylagan. Mil. av. 3-asrda yashagan Samoslik Aristarx yulduzlar joylashgan sfera va Quyosh qoʻzgʻalmaydi, Yer esa markazida Quyosh joylashgan aylana boʻylab harakatlanadi, degan fikrni aytgan. Abu Rayhon Beruniy "al-Qonun almasʼudiy"asarida Aristarx taʼlimotiga murojaat qilib, Yerning harakati haqida yozgan edi. Ammo bu fikrlar rivojlanmadi va to 16-asrgacha Ptolemeynnsh geotsentrik sistema haqidagi taʼlimoti hukmron boʻlib keldi. N. Kopernik "Osmon sferalarining aylanishi" asarida (1543) Yer harakati toʻgʻrisidagi gʻoyani matematik usulda isbotlab berdi. G. s. taʼlimotiga koʻra: 1) olamning markazida Yer emas, balki Quyosh turadi; 2)Yer va b. sharsimon sayyoralar Quyosh atrofida faqat bir yoʻnalishda harakatlanadi hamda biror diametr atrofida aylanadi; 3) sayyoralarning Quyosh atrofidagi yoʻli (orbitasi) aylanadan iborat; 4) sayyoralar bir xil tezlikda tekis harakat qiladi. Bundan tashqari, Kopernik Oy Yer atrofida aylanadi va Yer bilan birga Kuyosh atrofida harakatlanadi, deb hisoblaydi. Kopernik osmon yoritqichlarining sutkalik koʻrinma harakati Yerning oʻz oʻqi atrofida aylanishi natijasida, Quyoshning yillik koʻrinma harakati esa Yerning Quyosh atrofida yillik aylanishi natijasida sodir boʻlishini tushuntirdi. Nemis astronomi I. Kepler N. Kopernik taʼlimotini rivojlantirib, sayyoralarning harakat qonunlarini ochdi. G. s. geotsentrik sistema tarafdorlariga qaqshatqich zarba berdi. J. Bruno, G. Galiley G. s. gʻoyasining taraqqiyotiga katta hissa qoʻshishdi. 1677-yilda I. Nyuton oʻzining butun olam tortishish qonunini kashf etdi va bu bilan sayyoralarning Kuyosh atrofida harakat qilish sabablarini ochib berdi. 1957-yil 4 oktabrda boshlangan kosmik era, yaʼni Yer suniy yoʻldoshlarining uchirilishi, kosmik raketalarning Oy va sayyoralarga parvozi G. s. gʻoyasining toʻgʻri ekanligini isbotladi. G. s. tabiatshunoslikning rivojlanishida olamshumul oʻrin tutdi.

Adabiyotlar
-----------

* OʻzME. Birinchi jild. Toshkent, 2000-yil

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Gilbert muammolari** — nemis matematigi David Gilbert urtaga tashlagan 23 muammo. Ular mat.ning turli sohalari (sonlar nazariyasi, toʻplamlar nazariyasi, funksiyalar nazariyasi, topologiya va boshqalar)ga doir.

G. m.ning baʼzilari: 

1. Quvvati sanoqli toʻplam quvvatidan katta, lekin kontinuum quvvatidan kichik toʻplam mavjudmi?

2. Arifmetika aksiomalari sistemasining ziddiyatsiz ekanligini chekli sondagi deduktiv fikr yuritish, yaʼni umumiy qoidalardan mantiqan xususiy qoidalar chiqarish yoʻli bilan isbot qilish mumkinmi?

3. Ikkita tengdosh tetraedr teng boʻlaklardan tuzilgan boʻla oladimi?

4. a — algebraik son va r — algebraik irratsional son boʻlganda ar koʻrinishidagi son transsendent (algebraik boʻlmagan) son boʻla oladimi?

Yana qarang
-----------

* David Gilbert

Adabiyotlar
-----------

* OʻzME. Birinchi jild. Toshkent, 2000-yil

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Guansi-chjuan muxtor rayoni** — Xitoyning jan.dagi milliy maʼmuriy birlik. Sitszyan daryosi havzasida. 1958 yilda avvalgi Guansi provinsiyasi oʻrnidatashkil etilgan. Maydon 236 ming km2. Aholisi 46,7 mln.dan ziyod kishi (1998). Maʼmuriy markazi — Nannin sh.

Hududining katta qismi togʻ va tepaliklar. Koʻp qismining bal. 1000 m dan past. Eng baland joyi 2070 m. R-nning shimolida karst relyef shakllari koʻp uchraydi. Yanv.ning oʻrtacha temperaturasi shimolida 6°, jan.da 14°, iyulniki 24 — 28°. Tuprogi, asosan, laterit. Doim yashil oʻrmonlar bor. Subtropik va tropik oʻsimiklar oʻsadi.

Iqtisodiyotining yetakchi tarmoqi — qishloq xoʻjaligi R-n yer maydonining 11,5%i ishlanadi. Asosiy ekini — sholi (ekin mayd. 64%), shuningdek, batat, shakarqamish, yer yongʻoq, kunjut, indov, raps, tamaki, meva, choy, tung , kofe, paxta; ziravorlardan dolchin, arpabodiyon, muskat yongʻogʻi, zanjabil va b. yetishtiriladi. Ekinlardan yiliga 2 — 3 marta hosil olinadi. Chorvachilik yordamchi ahamiyatga ega; parrandachilik rivojlangan. Junszyan daryosi vodiysining yuqori qismida yogʻoch tayyorlanadi. Sanoatida koʻproq sholi oqlash, yogʻ, shakarqand, yogʻochsozlik, qogʻoz, toʻqimachilik tarmoqlari rivojlangan. Yer osti boyliklaridan qalay, marganes, qoʻrgʻoshin va pyx, toshkoʻmir qazib chiqariladi. Metallurgiya va mashinasozlik, kimyo korxonalari bor. Hunarmandchilik bilan ham shugʻullaniladi (Binyanda chinni ishlab chiqariladi). Eng katta sanoat markazi — Nannin va Lyuchjou. Sitszyan va uning irmoqlarida kema qatnaydi. Syanguy kanali orqali Yanszi daryosiga oʻtiladi. Rayon temir yoʻl orqali boshqa hududlar bilan bogʻlangan. Koʻplab oliy oʻquv yurtlari bor.

Adabiyotlar
-----------

* OʻzME. Birinchi jild. Toshkent, 2000-yil


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Guano Apes** — alternativ rok stilida ijod qiluvchi kvartet. Guruh 1994-yili Göttingenda tashkil topgan.

Tarix
-----

### 1994 - 2005

Guano Apes 1994-yili Germaniyaning Göttingen shahrida, gitarachi Henning Rümenapp, baschi Stefan Ude va barabanchi Dennis Poschwatta tomonidan tashkil topdi. Keyinroq, shu yilning oʻzida guruhga vokalchi Sandra Nasić qoʻshiladi. Guruhning karyerasi 1996-yilda "Open Your Eyes" qoʻshigʻi bilan mahalliy guruhlar tortishuvida gʻalaba qozonganlaridan boshlandi. Qoʻshiq ularning birinchi va eng muvaffaqiyatli singli boʻladi va 1997-yili debyut albomi *Proud Like a God*dan keyin chiqariladi. Shuningdek, "Open Your Eyes" Warren Millerning filmi "Ellik" (1999)da ishlatiladi.

2000-yilda Guano Apes oʻzligining ikkinchi albomi - *Don't Give Me Names*ni chiqarishadi. "Big in Japan" (Alphaville'ga kaver) va "No Speech" singllari efirda juda koʻp qoʻyiladi va albom Germaniyada oltinlik unvoniga erishadi. *Walking on a Thin Line* 2003-yilda relizlanadi va "Quietly" hit-singlini dunyoga keltiradi. Guruh eng yaxshi qoʻshiqlari terilgan *Planet of the Apes* albomining relizi va 2005-yilning fevralida tugagan yakuniy turidan soʻng tarqalib ketadi.

### Guano Apes'dan soʻng

Guruh parchalanib ketganidan keyin, *Lost (T)apes* albomi relizlanadi. Bu albom 1994-1995-yillarda yozilgan ammo keng ommaga taqdim etilmagan demo yozuvlarni oʻz ichiga olardi.

Dennis Poschwatta yangi guruh - Tamotoda gitara chaladi va vokalda turadi. Stefan Ude ham Tamoto'ning debyut albomining yozilishida ishtirok etadi. Henning Rümenapp koʻproq 'sahna ortida' ishlamoqda. Sandra Nasic yakkahon albom ustida ishlamoqda.

Guruh ishtirokchilari
---------------------

* Sandra Nasić - vokal
* Henning Rümenapp - gitara
* Stefan Ude - bas
* Dennis Poschwatta - barabanlar, vokal

Diskografiya
------------

### Albomlar

Fayl:88007551.jpgGuano Apes — Live
* 1997 — Proud Like A God
* 2000 — Don't Give Me Names
* 2003 — Walking On A Thin Line
* 2003 — Guano Apes Live
* 2005 — Planet of the Apes: Best of Guano Apes (terma albom)
* 2006 — Lost (T)apes

Fayl:06055168 b003.jpgPlanet Of The Apes
### Singllar

* 1997 - "Open Your Eyes"
* 1998 - "Rain"
* 1998 - "Lords Of The Boards"
* 1999 - "Don't You Turn Your Back On Me "
* 2000 - "Big In Japan"
* 2000 - "No Speech"
* 2000 - "Living In A Lie"
* 2001 - "Dödel Up"
* 2001 - "Kumba Yo!" (Michael Mittermeier bilan birgalikda)
* 2003 - "You Can't Stop Me"
* 2003 - "Pretty In Scarlet"
* 2003 - "Quietly"
* 2004 - "Break The Line"

Mukofotlar
----------

* *Proud Like A God* uchun "Kometa
* *Proud Like A God* va  *Don't Give Me Names* uchun ECHO
* MTV Music Award (2001)
* Guano Apes eng yaxshi guruh va Sandra Nasić eng yaxshi qoʻshiqchi deb topilganligi uchun "Eins Live Krone"

Havolalar
---------

* Rasmiy sayt
* Nemis fan-sayti Wayback Machine saytida arxivlandi (2008-01-13).
* Guano Apes matnlari Wayback Machine saytida arxivlandi (2007-10-21).
**Dasturiy taʼminot sifat tamoillari** quyidagilardan tashkil topgan

Fayl:SoftwareQualityCharacteristicAttributeRelationship.pngRelationship between software desirable characteristics (right) and measurable attributes (left).
Funktsionallik (Functionality)
Dasturiy taʼminotdan foydalanishning belgilangan shartlar asosida, foydalanuvchining belgilangan va kutilgan ehtiyojlariga mos keladigan muammolarni echish qobiliyati bilan belgilanadi. Ushbu xususiyat dasturiy taʼminotning toʻgʻri va aniq ishlashini, birgalikda ishlashini, sanoat standartlariga javob berishini va ruxsatsiz kirishdan himoyalanganligini taʼminlash uchun javobgardir.

Ishonchlilik (Reliability)
Dasturiy taʼminotning belgilangan muddat yoki belgilangan miqdordagi operatsiyalar davomida belgilangan shartlarda talab qilingan vazifalarni bajarishi. Ushbu xarakteristikaning atributlari — butun tizimning toʻliqligi va yaxlitligi, ishdagi nosozliklarni mustaqil ravishda va toʻgʻri tiklash qobiliyati, xatolarga bardoshlik.

Qulaylik(Usability) 
Dasturiy taʼminotni oson tushunish, oʻrganish, ishlatish va foydalanuvchi uchun qulay foydalanish imkoniyati.

Samaradorlik (Efficiency) 
Dasturiy taʼminotning ajratilgan resurslarga, vaqtga va boshqa belgilangan shartlarga muvofiq talab qilinadigan darajada ishlashni taʼminlash imkoniyati.

Xizmat qilish(Maintainability)
Dasturiy taʼminotni tahlil qilish, sinovdan oʻtkazish, nuqsonlarni tuzatish, yangi talablarga javob berish, texnik xizmat koʻrsatishni osonlashtirish va mavjud muhitga moslashish uchun oʻzgartirish.

Portativlik 
Dasturiy taʼminotni bir muhitdan (dasturiy taʼminot / apparat) boshqasiga koʻchirish qulayligi nuqtai nazaridan tavsiflaydi
.

Manbalar
--------

1. ↑
**Mahzuna** (taxallusi; asl ismsharifi Mehribon mulla Boshmon qizi, taxminan 1811, Qoʻqon — ?) — oʻzbek shoirasi. Qoʻqonning Qatagʻon daha Mulla Boshmon mahallasidan boʻlib, otasi mahalla masjidi imomi Mulla Boshmon Oxunddir. Ota-onasi qoʻlida savod chiqargan, arab, fors tillarini mukammal oʻrgangan. Navoiy, Jomiy, Fu-zuliy va boshqa ijodidan taʼsirlangan, oʻzbek va tojik tillarida sheʼrlar yozgan. Hayoti va ijodi haqida "Majmuai shoiron" (Fazliy), "Tazkirat ush-shu-aro" (Hashmat) tazkiralarida ayrim maʼlumotlar uchraydi. Fazliy tazkirasida Mahzunaning oqila va hozirjavobligi, Qoʻqonda mashhur shoira ekanligi aytilgan. Hashmat, Pisandiy, tarixchi Ahmadjon toʻralar ham Mahzunaning barkamol shoiraligini xabar qiladilar. Uning sheʼriy qobiliyati, shaxsiy fazilatlari haqida eng koʻp va iliq fikrlar yozib qoldirgan yagona shoir hozircha Fazliydir. Fazliy: "Garchi ul zaifa boʻlsa ham, nutqining mazmundorligi jihatidan erkaklardan ustundir", deydi. Fazliy bilan Mahzunaning mashhur mushoirasi, "Oshiq boʻlmisham" (oʻzbekcha) muhammasi, "Sahbo" (forscha) gʻazaligina bizgacha yetib kelgan. Devoni saqlanmagan.

Adabiyot
--------

* Jalolov T. Oʻzbek shoiralari, T. 1980; Poʻlatjon Domla Qayyumov, Tazkirai Qayyumiy, 1daftar, T. 1998.

Manbalar
--------

1. ↑  OʻzME. Birinchi jild. Toshkent, 2000-yil

  

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Njamena** — Chad poytaxti. Shari daryosining oʻng sohilida, unga Logone daryosi quyilishida joylashgan. ShariBagirmi prefekturasining maʼmuriy markazi. Iklimi ekvatorial, mussonli iklim. Yanvarning oʻrtacha temperaturasi 24°, iyulniki 27,7°. Yiliga 648 mm yogʻin yogʻadi. Aholisi 530,1 ming kishi (1990-yillar oʻrtalari). Transport yoʻllari tuguni. Aeroporti xalqaro ahamiyatga ega. Shaharga 1900-yilda Fransiyaning Markaziy Afrikadagi hududlarining maʼmuriy markazi sifatida asos solingan va komandir Lami nomi bilan 1973-yilgacha Fortlami deb atalgan. 1920—58 yillarda Fransiyaning Chad mustamlakasining maʼmuriy markazi. 1958-yildan Chad muxtor Respublikasi, 1960-yildan mustaqil Chad davlati poytaxti. N.da prezident qarorgohi, Milliy majlis, hukumat muassasalari va boshqa joylashgan. Mamlakatning muhim iqti-sodiy, savdo-moliya va madaniy markazi. Oziq-ovqat va yengil sanoat korxonalari mavjud. Qurilish materiallari ishlab chiqariladi. Paxta, chorva bilan savdo qilinadi. Universitet, milliy muzey bor. Meʼmoriy yodgorliklardan Katta masjid, sobor va boshqa saqlangan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Afrika geografiyasi | *Afrika geografiyasi haqidagi ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |



|  |  |  |  |
| --- | --- | --- | --- |
| 

| * k
* m
* t

Afrika poytaxtlari |
| --- |
|  |
| 
BMTga aʼzo mamlakatlar: Abuja **·**  Addis-Abeba **·**  Akkra **·**  Jazoir **·**  Antananarivu **·**  Asmera **·**  Bamako **·**  Bangi **·**  Banjul **·**  Bisau **·**  Brazzavil **·**  Bujumbura **·**  Viktoriya **·**  Vindxuk **·**  Gaborone **·**  Dakar **·**  Jibuti **·**  Juba **·**  Dodoma **·**  Qohira **·**  Kampala **·**  Kigali **·**  Kinshasa **·**  Konakri **·**  Librevil **·**  Lilongve **·**  Lome **·**  Luanda **·**  Lusaka **·**  Maseru **·**  Malabo **·**  Maputu **·**  Mbabane **·**  Mogadisho **·**  Monroviya **·**  Moroni **·**  Nayrobi **·**  Njamena **·**  Niamey **·**  Nuakshot **·**  Port-lui **·**  Porto-Novo **·**  Praya **·**  Pretoriya **·**  Rabot **·**  San-Tome **·**  Tarobulus al-Gʻarb **·**  Tunis **·**  Uagadugu **·**  Fritaun **·**  Xarare **·**  Xartum **·**  Yamusukro **·**  Yaunde

Boshqa hududlar: Jeymstaun **·**  Sen-DeniTan olinmagan davlatlar: Bir-Lelu **·**  Garoue **·**  Tombuktu **·**  Xargeysa **·**  Al-Ayun
 |

 |
**Kanton** yoki **kanton chinni -** Guangdong poytaxti Guanchjouda bezatilgan sopol buyumlarning o'ziga xos uslubi hamda (1842-yilgacha) Xitoy mahsulotlarini Yevropa qit'asiga eksport qilish uchun yagona qonuniy port. Shunday qilib, u XVIII-XX asrlarda Xitoyda ishlab chiqarilgan eksport buyumlarining asosiy shakllaridan biri hisoblangan.

Tarix
-----

Odatda, eksport buyumlari Jingdezhenda ishlab chiqarilgan, sirlangan va pishirilgan, ammo Kanton tizimining o'n uchta zavodi orqali g'arbga eksport qilish uchun Guanchjouda bezaklar bilan bezatilgan (o'sha paytlarda, odatda, Kanton deya nomlangan) XIX asrda *atirgul kantoni* odatda figuralar va qushlar, gullar va hasharotlar bilan bezatilgan bo'lib, asosan pushti va yashil ranglarda bo'lgan. 

Eksport mahsulotlarida qo'llaniladigan dekorativ *famille atirgul* naqshlari quyidagi atamalar bilan farqlanishi mumkin: gullar, qushlar va hasharotlar bilan bezatilgan, lekin odam figuralari bo'lmagan atirgul kantoni; asosiy mavzu sifatida inson figuralari bilan mandarin atirgullari va XVIII asr oxirida kiritilgan; XIX asrda taqdim etilgan va yana turlicha mavzularda bo'lishi mumkin bo'lgan har xil panellarga ega Rose Medallioni.

Yana qarang
-----------

* Kanton madaniyati

Manbalar
--------

1. ↑  *Nilsson.* „Qing Dynasty (1644–1912) Porcelain". *www.gotheborg.com*.  Jan-Erik Nilsson. Qaraldi: 6-yanvar 2015-yil.
2. 1 2  *Valenstein.* „A handbook of Chinese ceramics". *www.metmuseum.org*.  Metropolitan Museum of Art (1989). Qaraldi: 11-iyun 2016-yil.
3. ↑  Kjellberg, Sven T.*. Svenska ostindiska compagnierna 1731–1813: kryddor, te, porslin, siden*, 2 (sv), Malmö: Allhem, 1975 — 226–230 bet. Andoza:LIBRIS. ISBN 91-7004-058-3.
4. ↑  Mascarelli, Gloria*. Warman's Oriental Antiques*. Wallace-Homestead Book Company, 1992 — 42–46 bet.

Havolalar
---------

* An'anaviy chinni jarayonining rasmlari Derek Filipp Au. Manbalarga havolalar bilan bir nechta rasmlar seriyasi.
* Savdo Xitoy Gonkong dengiz muzeyi albomlarining Google Arts and Culture taqdimoti.

Andoza:Chinese ceramics
**Qoʻngʻir temirtosh** - temir ru dasi, temir gidrooksidi (gyotit, gidrogyotit, lepidokrokit va boshqalar) ning kremniy va alyuminiy oksidlari va gidrooksidlari bilan birikmasi. Qoʻngʻir temirtosh — minerallarning yupqa dispers aralashmasi, rangi toʻq jigarrangdan och sariqqacha. Gʻovak, tuproqsimon massa, oolit, dukkakli, konkretsiya va stalaktitlar koʻrinishida boʻladi. Baʼ-zan tarkibida pirit, markazit va boshqa sulfidlar, temir tarkibli karbonatlar va oksidlar hamda qazilma organizmlar qoldiqlari uchraydi. Qoʻngʻir temirtosh — temir rudalarining eng koʻp tarqalgan turi, tarkibida 30% dan ortiq temir boʻlib va zararli aralashmalar — oltingugurt, fosfor va margi-mush kam boʻlsa sanoat ahamiyatiga ega boʻladi. Qoʻngʻir temirtoshning hosil boʻlishi Yer poʻstining yuqori zonasidagi oksidlanish jarayoni bilan bogʻliq. Ulardan metallurgiya sanoatida keng foydala-niladi. Qoʻngʻir temirtoshning eng yirik konlari: choʻkindi (dengiz, daryo, koʻl, botqoqlik) va oʻta asosli togʻ jinslarining nurash poʻstida vujudga keladi. Oolitli Qoʻngʻir temirtoshlarning dunyo boʻyicha eng yirik choʻkindi konlari: Rossiya Federatsiyasi (Gʻarbiy Sibir havzasi), Fransiya (Lo-taringiya)da bor. Xrom-nikelli choʻyan va poʻlatlarni quyish uchun xom ashyo hisoblanadigan oʻta asosli togʻ jinslarining (nikel, xrom va kobalt aralashmasi bilan) tabiiy legirlangan Qoʻngʻir temirtosh konlari AQSH, Rossiya Federatsiyasi (Ural), Kuba (Mayari) va Yangi Kaledoniyada mavjud.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Saraton fobisi** yoki **karsinofobiya** sifatida ham tanilgan, keng tarqalgan fobiya va saraton rivojlanishining surunkali qoʻrquvi bilan tavsiflangan. Bu hodisada qoʻrquv, vahima va qaygʻu tuygʻularida namoyon boʻlishi mumkin. Baʼzi hollarda fobiya juda ham ogʻir boʻlishi mumkinki natijada u odamning normal hayot kechirishiga toʻsqinlik qiladi.

Belgilari
---------

Karsinofobiya bilan yashovchi odamlar koʻpincha depressiyadan aziyat chekishadi. Jabrlanganlar oʻz sogʻligʻiga nisbatan obsesif boʻlib qolishlari mumkin. Qoʻrquv kelajakka boʻlgan ishonchni pasayishiga ham olib keladi.

Sabablari
---------

Saraton kasalligidan omon qolganlar, shuningdek, kasallik bilan oldingi tajribalari tufayli qaytalanish qoʻrquvini rivojlantirishga moyil. Saraton kasalligidan omon qolganlarning yarmi takrorlanishdan oʻrtacha va yuqori darajada qoʻrqishadi.

Ipoxondriya bilan ogʻrigan odamlarda saraton kasalligi ham paydo boʻlishi mumkin. TSSB ham fobiyaning keng tarqalgan sababidir. Har qanday odamda ushbu fobiya paydo boʻlishi mumkin. Ushbu fobiyaga olib kelishi mumkin boʻlgan travmatik hodisalarga quyidagilar kiradi:

•Avval saraton kasalligiga chalingan.

•Saraton kasalligiga chalingan yaqin kishi.

•Saratondan vafot etgan yaqin kishi.

Davolash
--------

Kognitiv terapiyasi turli xil qoʻrquv va fobiyalar, shu jumladan karsinofobiya uchun ishlatiladi. Bu bemorlarga oʻzlarining kasalliklari haqida xabardorligini oshirishga yordam beradi va bemorlarga his-tuygʻularini yengish usullarini beradi.

Manbalar
--------

1. ↑  „Psychological Intervention Reduced Fear of Cancer Recurrence" (inglizcha). *www.cancernetwork.com*. Qaraldi: 18-dekabr 2017-yil.
2. ↑  „Psychological Intervention Reduced Fear of Cancer Recurrence" (inglizcha). *www.cancernetwork.com*. Qaraldi: 18-dekabr 2017-yil.
3. ↑  *Rosen.* „Carcinophobia or Fear of Getting Cancer" (inglizcha). *Center for Treatment of Anxiety & Mood Disorders* (17-may 2013-yil). Qaraldi: 26-dekabr 2022-yil.
4. ↑  „Carcinophobia - Fear of Getting Cancer - Carcinophobia Treatment" (inglizcha). *The Center for Treatment of Anxiety and Mood Disorders*. Qaraldi: 18-dekabr 2017-yil.
**Jampur** ( جام پور ) - Pokistonning Panjob viloyatidagi Jampur tumanining poytaxti hissoblanadi. U taxminan 2322 kvadrat kilometr maydonni o'z ichiga oladi va taxminan 87,858 aholiga ega (2017). Jampur Tehsil poytaxti hissoblanadi. Gʻarbda Sulaymon tizmasining baland va quruq togʻlari joylashgan. Sharqda Hind daryosi mavjud.

Etimologiya
-----------

Jampurning eski nomi Jadam Pur bo'lgan. Jampur so‘zi ikki qismdan iborat bo'lib: "JAM" va "PUR". "Jadam" (Jaxar tabaqasi bo‘lgan) vaqt o‘tishi bilan "Jam"ga aylanib ketdi. "Pur" "jonlangan" yoki "aholi yashaydigan" degan ma'noni anglatadi.

Ta'lim muassasalari
-------------------

Jampur aholi kam yashaydigan shahar boʻlib, sanoati tarmoqlari yetishmaydi, garchi yer unumdor boʻlsa-da. Asosiy mahalliy ta'lim muassasalaridan biri hukumat hissoblanadi. Jampurda o'g'il bolalar o'rta maktabi bo'lib 1857 yilda Britaniya hukumati tizimining joriy etilishi natijasida 1885 yilda tashkil etilgan. Jampurda 10-sinfgacha ta'lim olish uchun ikkita davlat qizlar o'rta maktabi mavjud. Shaharda o'g'il bolalar va qizlar uchun bitta davlat kolleji mavjud.

Tibbiyot muassasalari
---------------------

Jampurda 1000 o'rinli va ixtisoslashgan shifokorlar xizmat ko'rsatadigan ko'plab xususiy klinikalardan iborat bo'lgan Tehsil bosh shifoxonasi (THQ) mavjud.

Fuqarolik boshqaruvi
--------------------

Tehsil Jampurda 19 ta ittifoq kengashi joylashgan: Ollohobod, Basti Rindan, Boxara, Burreryvala, Dajal, Xajipur, Harrand, Sharqiy Jampur, Jampur Gharbi, Kot Tohir, Kotla Devan, Kotla Muglan, Muhammad Pur, Nurpur Manjuvala, Noshaxera, Tal Shumali, Tatarva. Tibbi Lundan, Vah Leshari.

Baluj qabilalari tufayli shaharda qabila va qabilaviy tizimlar mavjud bo'lgan, ammo hozirda ta'lim va internet kabi texnologiyalardan foydalanishi tufayli juda zamonaviy hissoblanadi.

Mahalliy qabilalar orasida Jakhar (Jatt qabilasi), Dhandla (Jatt qabilasi), Xetran (Baloch) Chandiya (Baloch), Ghilzay (Pushtun), Sayid qabilasi (Inayatshoh nabiralari) Ghauri, Mohana, Xokhar, Pitafi (Baloch), Jamali (Baloch) kiradi. ), Lashari (Baloch), Leghari (Baloch), Ahmadani (Baloch), Babbar (Baloch), Daya Zat, Sial, Lound, Gorchani, Rind, Mazarin, Mirza, Rata, Manjhota, Arval, Meo, Niyozi, Domki, Muhammadani, Vasvani, Mundrani va boshqa jat qabilalari mavjud hissoblanadi.

Yana qarang
-----------

* Panjob (Pokiston)
* Pokiston
* Dera G'ozi Xon
* Kotla Mug'lan
* Dajal, Rajanpur

Foydalanilgan adabiyotlar
-------------------------

1. ↑  „Punjāb (Pakistan): Province, Major Cities, Municipalities & Towns - Population Statistics, Maps, Charts, Weather and Web Information".
2. ↑  „Log in or sign up to view". *www.facebook.com*.
3. ↑  „TMA JamPur Website". 2-fevral 2014-yilda asl nusxadan arxivlandi. Qaraldi: 24-dekabr 2012-yil.
Andoza:Rajanpur District
Doktor **Kanvaljit Soin** — Singapurdagi Mount Elizabeth kasalxonasida maslahatchi-ortoped va qoʻl jarrohi.

Taʼlim
------

Soin oʻrta maʼlumot uchun Tanjong Katong qizlar maktabida va universitetgacha boʻlgan Viktoriya maktabida oʻqidi va 1966-yilda oʻz sinfini muvaffaqiyatli tamomlagach, Bakalavr diplomini oldi.  U 1970-yilda Singapur universitetida tibbiyot (jarrohlik) magistri darajasini oldi va Avstraliya Qirollik jarrohlar kolleji (1970) va Singapur Tibbiyot akademiyasining aʼzosi (1975) boʻldi. Soin 1972-yilda Avstraliyada qoʻl jarrohligi boʻyicha oʻqitish uchun Kolombo rejasi stipendiyasini olishga muvaffaq boʻldi.

Biografiya
----------

1985-yilda Ayollar Harakat va Tadqiqotlar Uyushmasi (AWARE) asoschisi aʼzosi boʻlgan Soin 1991-1993-yillarda uyushma prezidenti boʻldi. 

Soin 1991-yildan 1993-yilgacha Ayollar Harakat va Tadqiqotlar Uyushmasi prezidenti boʻlgan va 1992-yildan 1996-yilgacha Singapur parlamentiga nomzod sifatida koʻrsatilgan birinchi ayol aʼzo boʻldi  1992-yilda u Singapurda „Yil ayoli" mukofotini qoʻlga kiritgan ikkinchi shaxs boʻldi.

2000-yilda Vashingtondagi Xalqaro ayollar forumi tomonidan „Farq yaratgan ayollar" mukofoti bilan taqdirlandi.

2006-yilda Soin Birlashgan Millatlar Tashkilotining Ayollar uchun Taraqqiyot Jamgʻarmasi (Unifem) Singapur tomonidan oʻz ishida doimiy ravishda muvaffaqiyat qozonganligi va jamiyatga, ayniqsa kam taʼminlanganlarga qoʻshgan fidokorona hissasi uchun „Umr boʻyi muvaffaqiyat" mukofoti bilan taqdirlandi. 

2008-yilda unga Singapurning  klubi tomonidan 2008-yilda Singapurning yaxshi samariyalik mukofoti topshirildi. 

2014-yilda Soin Singapur ayollar shon-sharaf zaliga kiritildi .

Shaxsiy hayot
-------------

Soin sobiq sudya Amarji Singxga turmushga chiqqan.  Ularning 3 oʻgʻli bor. Ular Internet-tadbirkor, diplomat va kardiolog kasbida faoliyat yuritishadi.

Manbalar
--------

1. 1 2 3  *Long.* „Be the best country to grow old in". *www.asiaone.com* (18-noyabr 2012-yil). Qaraldi: 3-dekabr 2021-yil.
2. ↑  „Kanwaljit Soin" (en-GB). *Singapore Women's Hall of Fame*. Qaraldi: 3-dekabr 2021-yil.
3. ↑  „NMPs making a difference". *TODAYonline*. Qaraldi: 3-dekabr 2021-yil.
4. ↑  „Speech by Mrs. Yu-Foo Yee Shoon, Minister of STate for Community Development, Youth and Sports, at the Great Women of Our Time Awards 2006, 24 November 2006, 9.15 AM". *www.nas.gov.sg*. Qaraldi: 3-dekabr 2021-yil.
5. ↑  *Chen.* „UN awards for three Singapore women". *web.archive.org* (21-oktabr 2006-yil). 26-mart 2012-yilda asl nusxadan arxivlandi. Qaraldi: 3-dekabr 2021-yil.
6. ↑  „Her World Woman of the Year celebrates 20 years" (en-US). *Her World Singapore* (25-mart 2011-yil). Qaraldi: 3-dekabr 2021-yil.
7. ↑  „Ex-NMP Kanwaljit Soin gets Good Samaritan award". *www.asiaone.com*.
8. ↑  Kok Aun Gee, Christopher*. Singapore perspectives 2018: together*, Singapore, 2019 — 93 bet. ISBN 978-981-327-626-0. OCLC 1061301857.
**Qoʻngʻirot soda zavodi** - kimyo sanoatining yirik korxonasi. Qora-qalpogʻiston Respublikasining Qoʻngʻirot shahri yaqinida joylashgan.

"Oʻzkimyosanoat" davlat-aksiyadorlik kompaniyasi tarkibida. Ustyurtdan qazib olinadigan xom ashyo konlari negizida natriy karbonat (Ma,SO.) - soda ishlab chiqaradi. Korxona qurilishi Oʻzbekiston Respublikasi Vazirlar Mahkamasining 1995-yil 2 martdagi qaroriga muvofiq boshlangan. 2001-yildan "Oʻzkimyosanoat" kompaniyasinint shoʻʼba korxonasi. 3-dni loyihalash va texnologik qismining qurilishi boʻyicha asosiy sherik Xitoyning "S1T1S" kompaniyasi hisoblanadi. Loyiha boʻyicha yillik quvvati 100 ming tonna (yen-gil va ogʻir turlaridan 50%dan) soda ishlab chiqarishga moʻljallangan. Korxona 2005-yilning noyabr oyida ishga tushirildi.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Nufar**, sariq nilfiya (Nyphar) — nilfiyadoshlar oilasiga mansub oʻsimliklar turkumi, ekma gul. Koʻp yillik, ildizpoyasi yoʻgʻon. Bargi qalin, yuraksimon, uzun bandli, suv yuzida suzib turadi. Guli yakka (diametri 4—5 sm), sariq, 10 ga yaqin (boshqa maʼlumotlarda 25) turi bor. Asosan, Shimoliy yarim sharning moʻʼtadil zonasidagi koʻllarda 2 turi oʻsadi. Shundan cap i q N. (N. luteum) Oʻzbekiston suvlarida oʻsadi. Ildizida alkaloidlar (nufurin), tannidlar, kraxmal bor. Manzarali oʻsimlik sifatida oʻstiriladi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
**Qizilsuv gʻori** — Qashqadaryo viloyati Qamashi tumani hududidagi gʻor. Toshqoʻrgʻon qishlogʻidan 6 km shimoli-sharqsa, Qizildaryo vodiysida, 2160 m balandlikda. Yuqori yura davriga mansub gips qatlamlarida hosil boʻlgan. Gʻorning kirish qismi gʻarb tomonida (eni 6 m, balandligi 2 m dan ziyodroq). Gʻorning tuzilishi yoʻlak shaklida, eni 2 m dan 7 m gacha, balandligi baʼzi joylarida 0,4—0,8 m, ayrim joylarida 3–6 m ga yetadi. Sahnida shipdan qulab tushgan tosh parchalari uyumlari bor. Gʻor sahni ichkariga tomon koʻtarilab boradi. Shipi va devorlaridan suv tomib turadi. Havo temperaturasi kirish qismida 18°, ichkarisida 8°, nisbiy namligi 99% (iyul oyida). Gʻorning umumiy uz. 110 m, sahni 230 m2, hajmi 700 m3ga yaqin.


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Nuh Ibn Asad** (? — 841) — somoniylardan boʻlgan Samarqand hokimi (820—841). Tohiriylars&n Abdulla ibn Tohir bilan birga xalifalikpsh musta-qil siyosat yurgazishga intilgan, Is-shaxriy va Ibn Havqallarnnng yozishicha, xalifa Muʼtasim (833—842) bundan norozi boʻlib Abdulla ibn Tohirga noma yuborib, uni koyigan. Abdulla bu xatni Samarqandga joʻnatgan. N. ibn A. oʻzining javobida Movarounnahrda 300 ming qishloq borligini, har bir qishloq bitta sarboz va bitta navkar berishga qodir ekanligini koʻrsatib oʻtadi. Bu bilan u xalifadan qoʻrqish kerak emasligi, chunki faqat Movarounnaqrning oʻzigina 600 ming sarboz va navkardan iborat qoʻshin toʻplay olishini bildirgan. Bu davrda koʻchmanchi turkiy qabilalar Shoshga koʻp hujum qilib turardi. Shosh Yahʼyo ibn Asad ix-tiyorida edi. Uning iltimosiga koʻra, N. ibn A. 840 yil Isfijobning turkiy qabilalaridan boʻlgan hokimiga qarshi qoʻshin tortgan. Bu urush N. ibn A. ning gʻalabasi bilan tugagan. Balozuriyning yozishicha, bu vaqtda N. ibn A. ekinzorlar, tokzorlar, bogʻlar, qishloklar va shaharlarni koʻchmanchilarning hujumidan saqlaydigan katta mustahkam devor qurishni buyurgan.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

 


  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Bortdagi muvaqqat dastur qurilmasi** (kosmonavtikada) — kosmik uchish apparati (kosmik kema) bortiga oʻrnatiladigan elektron asbob. Vazifasi — bortdagi tizimlarning boshqaruvga doir buyruq (komanda)larni belgilangan aniq bir vaqtda berishi. Buyruqlarni berish dasturi, yaʼni buyruqlar ketmaketligi va orasidagi vaqt oldindan (mas, uchishga tayyorgarlik vaqtida) belgilab qoʻyilishi yoki parvoz paytida radioyoʻli orqali Yerdan uzatilishi mumkin. Agar buyruklar Yerdan uzatilsa, bortda kiritilayotgan dasturni xotirada saqlab qoladigan qurilma (xotira qurilmasi) zarur boʻladi. Bortdagi muvaqqat dastur qurilmasi d. q. odatda, yarimoʻtkazgichli elementlardan yasaladigan murakkab elektron tizimdan iborat. U radiosignallar yetib bormaydigan hollarda va Yer bilan qilinadigan radioaloqalar oraligʻida kosmik kemani boshqarishga imkon beradi.

Adabiyotlar
-----------

* OʻzME. Birinchi jild. Toshkent, 2000-yil


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |

 
  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Iridotsiklit** (lot. iris - yey va kyklos — aylana, itis — yalligʻlanish) — koʻz rangdor pardasi bilan kipriksimon tanachasining yalligʻlanishi. Revmatizm, sil, zaxm, streptokokk va stafilokokk infeksiyalari, shuningdek, moddalar almashinuvining buzilishi va koʻzning shikastlanishi sabab boʻladi. I. da bemor yoruqqa qaray olmaydi, koʻzi yoshlanadi, qizaradi, xiralashadi va qattiq ogʻriydi, qovoklari shi-shadi; rangdor pardaning rangi oʻzgaradi, koʻzning shox (muguz) pardasi, shishasimon tanasi va gavhari xirala-shadi, koʻz qorachigʻi torayadi. I. ning oldi olinmasa, gyaaukomata olib kelishi mumkin. Davo: kasallikka sabab boʻlgan omilni bartaraf etish, mahalliy davo, antibiotiklar, tomir kengaytiruvchi dorilar va h.k. dan iborat.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |
**Tiroksin**, (3,5,3’,5) tetrayodtirozin — odam va hayvonlarning asosiy tireoid gormoni. Qalqonsimon bez follikulalarida ishlanadi. Tirozin hosilasi. Tiroksin suvda va quruqlikda yashovchilar hamda baʼzi suyakli baliqlar (mas. kambala)da metamorfozni, issiq qonli hayvonlar va odamda moddalar almashinuvini, issiklik ishlab chiqarilishi, toʻqimalarning oʻsishi va yangilanishini kuchaytiradi. Tiroksin sintezi va sekretsiyasini gipofizning tireotrop gormoni (TTG) boshqaradi. Qonda Tiroksin miqdori koʻpaysa, TTG ajralishi tormozlanadi va Tiroksin kam ajraladi. Tiroksin konsentratsiyasi kamayganda TTG ajralishi kuchayadi va Tiroksin muvozanati tiklanadi. Tiroksinning ajralishiga tashqi muhit omillari (tra va stress), ovqat (yod) va boshqa ichki sekretsiya bezlari taʼsir etadi. Tiroksin muvozanati buzilishi turli kasalliklar (gipertireoz, gipotireoz, buqoq, kretinizm, miksedema)t olib keladi.

Tiroksin gormoni aslida tiroid gormonining harakatsiz shakli hisoblanadi. Hujayralar va tana to'qimalariga kerak bo'lganda tiroksin gormoni uning faol shakli T3 gormoniga aylanadi. Ushbu T3 gormoni to'g'ridan-to'g'ri tananing hujayralari va to'qimalariga ta'sir qiladi.

Yana q.
-------

* Qalqonsimon bez


|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |